Document ID: /roh_data/filtered/fineweb-2-filterrobots_roh.jsonl.gz/65899

Leu vegn a dar giu quest atun ses post sco secretaria da stadi. A Berlin surpiglia ella il post da Paul Seger che va en pensiun. La diplomata da 62 onns è dapi l'atun 2020 responsabla per ils discurs cun l'UE. En ses temp d'uffizi croda er la sistida dals discurs enturn la cunvegna da basa cun l'UE, l'onn 2021. Dapi lura èn Leu e ses team vi da sondar da nov la situaziun cun represchentantas e represchentants da l'UE. La fin mars 2023 ha il Cussegl federal communitgà che las valurs directivas per in mandat da contractivas duai vegnir elavurà enfin mez zercladur.
Svizra – UE Livia Leu sa retira sco schefnegoziadra cun l'UE
La secretaria da stadi dal Departament federal d'affars exteriurs va sco ambassadura a Berlin. Ella vegn anc a finir ils discurs da sondagi cun l'Uniun europeica e suenter ad ir en Germania. Quai ha communitgà il Cussegl federal ed ha cun quai confermà in rapport da las gasettas da TAmedia.
RTR novitads 14:00